kalixlouiis/myanmar-wikipedia-corpus huggingface dataset:
Oleic acid သည် အသုံးများဆုံး monounsaturated fatty acid (စုစုပေါင်းအဆီ၏ ၅၁%) ဖြစ်ပြီး linoleic acid, polyunsaturated fatty acid သည်စုစုပေါင်းအဆီ၏ ၃၁% ဖြစ်သည်။
အခြားသစ်ပင်အခွံမာသီးများနှင့်နှိုင်းယှဉ်လျှင် အဆီနှင့်ကယ်လိုရီပမာဏ နည်းပါး၍ ပိုတက်စီယမ်၊ ဗီတာမင် K၊ γ-tocopherol၊နှင့် ကာရိုနီနွိုက်နှင့် ဖိုက်တိုစတိုးလ် ကဲ့သို့သော ဖိုက်တိုကမ်မီကယ်ပမာဏ ပိုမိုပါဝင်သည်။
သုတေသနနှင့် ကျန်းမာရေးအကျိုးသက်ရောက်မှုများ ၂၀၀၃ ခုနှစ်၊ ဇူလိုင်လတွင်အမေရိကန်ပြည်ထောင်စုအစားအစာနှင့်ဆေးဝါးကွပ်ကဲရေး ဦး စီးဌာနသည်နှလုံးရောဂါဖြစ်နိုင်ချေကိုလျှော့ချရန် (pistachios အပါအ ၀ င်) မျိုးစေ့များစားသုံးခြင်းနှင့် ပတ်သက်၍ ပထမ ဦး ဆုံးအရည်အချင်းပြည့်မီသောကျန်းမာရေးပြောဆိုချက်ကိုအတည်ပြုခဲ့သည်။
သိပ္ပံနည်းကျ အထောက်အထားများက ပြည်ဝအဆီနှင့် ကိုလက်စတော ပါဝင်မှုနည်းပါသည့် ပစ်စတာချိုကဲ့သို့သော အခွံမာသီးများကိုတစနေ့လျှင် ၁.၅အောင်စ(၄၂.၅ဂရမ်)စားသုံးခြင်းသည် နှလုံးရောဂါဖြစ်နိုင်ချေကို ရော့နည်းစေနိုင်သည်ဟု အကြုံပြုသော်လည်း အတည်မပြုနိုင်ချေ။
ပုံမှန်အားဖြင့် ပစ်စတာချိုစားသုံးခြင်းသည် ကယ်လိုရီကို ထောက်ပံ့ပေးသော်လည်း ပုံမှန်ပမာဏစားသုံးခြင်းသည် အဝလွန်ခြင်းသို့မဟုတ် ကိုယ်အလေးချိန် တက်ခြင်းနှင့် ဆက်စပ်မှုမရှိချေ။
ဆီးချိုရောဂါမရှိသူ ပုဂ္ဂိုလ်များ အဆိုပါအခွံမာသီးစားသုံးခြင်းဖြင့် အပေါ်သွေးနှင့်အောက်သွေးပေါင်ချိန် ကျဆင်းစေနိုင်သည်။
အဆိပ်သင့်ခြင်းနှင့် ဘေးကင်းလုံခြုံရေး စိုးရိမ်စရာများ အခြားအပင်များကဲ့သို့ သေချာစွာမရိတ်သိမ်း ထုတ်လုပ်ထားခြင်းမရှိသော ပစ်စတာချိုတွင် aflatoxin အဆိပ် တွေ့ရသည်။
Aflatoxins သည် Aspergillus flavus နှင့် Aspergillus parasiticus ကဲ့သို့သောမှိုများထုတ်လုပ်သောအစွမ်းထက်ကင်ဆာဖြစ်စေနိုင်သောဓာတုပစ္စည်းများဖြစ်သည်။
သိုလှောင်မှုညံ့ဖျင်းခြင်းနှင့်ပိုးမွှားများကြောင့်ပြန့်နှံ့နိုင်သည်။
မှိုကြီးထွားမှု၏မြင့်မားသောအဆင့်များသည် ပုံမှန်အားဖြင့်အနက်ရောင်မှအမည်းရောင်ကဲ့သို့သောကြီးထွားမှုနှုန်းဖြစ်သည်။
မှိုကူးစက်ခံထားရသည့် Aflatoxin-contamininated အစေ့များကိုစားသုံးရာ၌ အန္တရာယ်ရှိသည်။
Aflatoxin ညစ်ညမ်းမှုသည် မကြာခဏဖြစ်တတ်သည့် အန္တရာယ်ဖြစ်ပြီး အထူးသဖြင့်ပူနွေးစိုထိုင်းသောပတ်ဝန်းကျင်တွင်ဖြစ်သည်။
Aflatoxins နှင့် အတူညစ်ညမ်းသောအစာများသည် ကမ္ဘာ့ဒေသများတွင် ပြင်းထန်သောရောဂါများမကြာခဏဖြစ်ပွားခြင်း၏အကြောင်းရင်းဖြစ်သည်။
အချို့ကိစ္စရပ်များတွင် ကင်ညာနိုင်ငံကဲ့သို့သေဆုံးမှုများစွာကိုဖြစ်ပေါ်စေသည်။
ပစ်စတာချိုအခွံများသည်ပုံမှန်အားဖြင့်ရိတ်သိမ်းခြင်းမတိုင်မီသဘာ၀အတိုင်း အက်ကွဲပြီးကျန်ရှိနေသေးသောမျိုးစေ့များကိုဖုံးအုပ်ထားသည်။
အခွံသည် မှိုနှင့်အင်းဆက်ပိုးမွှားများမှဝင်ရောက်ခြင်းမှကာကွယ်ပေးသော်လည်း ဤအခွံကာကွယ်မှုအား ငှက်များ သို့မဟုတ် ဥယျာဉ်ခြံတွင်စီမံခန့်ခွဲမှုညံ့ဖျင်းခြင်းက ရိတ်သိမ်းခြင်း အပြီးတွင်ပျက်စီးစေနိုင်သည်။
အချို့သော ပစ်စတာချိုအသီးများသည် စောစီးစွာ အသီးကွဲထွက်လာပြီး ကိုယ်ထည်နှင့်အခွံနှစ်ခုစလုံးကွဲသည်။
ပျက်စီးခြင်း (သို့) စောစီးစွာ အက်ကွဲခြင်းတို့သည် aflatoxin ညစ်ညမ်းခြင်းကိုဖြစ်စေနိုင်သည်။
အချို့သောကိစ္စရပ်များတွင် ညစ်ညမ်းမှုကိုအစားအစာဘေးကင်းစွာသတ်မှတ်ထားသည့်စည်းကမ်းများ တိကျစွာလိုက်နာ၍ ရိတ်သိမ်းသိုလှောင်နိုင်ပြီး အခြားဖြစ်ရပ်များတွင် aflatoxin ညစ်ညမ်းမှုကြောင့် ပစ်စတာချိုတစ်ခုလုံးကိုဖျက်ဆီးပစ်ရမည်။
Anacardiaceae မျိုးရင်း အခြားပင်များကဲ့သို့ပင် ပစ်စတာချိုတွင် Urushiol ပါဝင်ပြီး ဓာတ်မတည့်ခြင်းကိုဖြစ်ပေါ်စေသည်။
အလိုအလျောက်လောင်ကျွမ်းခြင်း ထုထည်ကြီးမားသည့် ကွန်တိန်နာများတွင် ပစ်စတာချိုထုတ်ကုန်များကို မလျော်ကန်စွာသို့လှောင်ခြင်းသည် မီးလောင်စေတတ်သည်။
၎င်းတို့၏ အဆီပါဝင်မှုများခြင်းနှင့် ရေဓာတ်ပါဝင်မှု နည်းပါခြင်းများကြောင့် ဤအသီးနှင့် အထူးသဖြင့် အတွင်းသားအစေ့များသည် အဆီများသည့် စိုထိုင်းသော ဖိုင်ဘာ သို့မဟုတ် အမျှင်ပါဝင်သော ပစ္စည်းများနှင့် သိုလှောင်သောအခါ အပူဓာတ်ထွက်ပေါ်လာကာ အလိုအလျောက် လောင်ကျွမ်းခြင်းကိုဖြစ်ပေါ်စေသည်။
ကိုးကား ကဏ္ဍ:စားသုံးနိုင်သော အခွံမာသီးများနှင့် အစေ့များ။
အောင်ရေချမ်း (; ၁၉၉၁ ခုနှစ် ဇူလိုင်လ ၇ ရက်) သည် မြန်မာ့ရုပ်ရှင်နှင့် ရုပ်မြင်သံကြား သရုပ်ဆောင်တစ်ဦးဖြစ်သည်။
သူသည် ပျားရည်အိုင် (၂၀၁၈), ကျွန်မကမဟေသီ (၂၀၁၉), ဆူးပန်းခွေသွယ်ဘယက်နှင့် ပေရွက်လိပ်နားတောင်းဆင် (၂၀၂၀), တစစ်တမက် ကိုယ်နှင့်သက်ကို (၂၀၂၀), မဟူရာပုလဲ (၂၀၂၃) စသော ရုပ်မြင်သံကြားဇာတ်လမ်းတွဲများတွင် ပါဝင်သရုပ်ဆောင်ခဲ့ပြီး ထင်ရှားလာသည်။
ငယ်စဉ်ဘဝနှင့် ပညာရေး အောင်ရေချမ်းကို ၁၉၉၁ ခုနှစ် ဇူလိုင်လ ၇ ရက်နေ့တွင် မြန်မာနိုင်ငံ ရန်ကုန်မြို့၌ မွေးဖွားခဲ့သည်။
၎င်း၏ မိဘများမှာ သံတွဲမြို့မှ ဇာတိဖြစ်ပြီး ညီအကိုသုံးယောက်အနက် အငယ်ဆုံး ဖြစ်သည်။
အောင်ရေချမ်းသည် ရန်ကုန်အင်းစိန်မြို့နယ်ရှိ အခြေခံပညာအထက်တန်းကျောင်း အမှတ် (၁) (BEHS 1 Insein) တွင် ပညာသင်ကြားခဲ့သည်။
အသက်မွေးဝမ်းကြောင်း ၂၀၁၀ ခုနှစ်တွင် အောင်ရေချမ်းသည် ပထမဆုံးအကြိမ်အဖြစ် ဇာတ်ရုပ်သရုပ်ဆောင်မှုအလုပ်တွင် ပါဝင်ကာ အနုပညာလောကသို့ ဝင်ရောက်လာခဲ့သည်။
ထို့နောက် Forever Group မှ စီစဉ်သည့် ဓာတ်ပုံပြိုင်ပွဲတစ်ခုတွင်ပါဝင်ယှဉ်ပြိုင်ခဲ့ပြီး ပြိုင်ပွဲတွင် MRTV-4 Talent သရုပ်ဆောင်အဖြစ် ရွေးချယ်ခံခဲ့ရသည်။
၂၀၁၂ ခုနှစ်တွင် MRTV-4 ရုပ်သံလိုင်းမှ ထုတ်လွှင့်သည့် ဒရာမာဇာတ်လမ်းတွဲ ထာဝရမန္တလေး တွင် အောင်မင်းခန့်၊ ခြူးလေးနှင့် မြတ်သူသူ တို့နှင့်အတူ သရုပ်ဆောင်ခဲ့သည်။
ထို့နောက် ၂၀၁၅ ခုနှစ်တွင် သည်းထိတ်ရင်ဖို ဇာတ်လမ်းတွဲ ဝင်္ကပါစံအိမ် တွင် အောင်မင်းခန့်၊ ပိုးကြာဖြူခင်၊ ဆောင်းဝတ်ရည်မေ နှင့် မြတ်သူသူ တို့နှင့်အတူ ပါဝင်သရုပ်ဆောင်ခဲ့ပြီး၊ တခြားသည်းထိတ်ရင်ဖို ဇာတ်လမ်းတွဲဖြစ်သော ဆုံစည်းခြင်းမိုးတိမ်များ တွင်လည်း ပါဝင်ခဲ့သည်။
ပို၍လှသောမနက်ဖြန် ဇာတ်လမ်းတွဲတွင် အောင်မင်းခန့်၊ နတ်ခတ်နှင့် ခြူးလေးတို့နှင့်အတူ ပါဝင်သရုပ်ဆောင်ခဲ့သည်။
ပျားရည်အိုင် ဇာတ်လမ်းတွဲတွင် မေမီကိုကို၊ မြတ်သူသူ တို့နှင့်အတူ ကိုတင်ဖေ ဇာတ်ကောင်အဖြစ် ပါဝင်သရုပ်ဆောင်ခဲ့သည်။
ရသမော်ကွန်းအလင်္ကာ ဇာတ်လမ်းတွဲတွင် ရသ ဇာတ်ကောင်အဖြစ် ပါဝင်သရုပ်ဆောင်ခဲ့ပြီး၊ မင်းမျိုးနွယ် ဇာတ်ကောင်ဖြင့် ဝင့်ယမုံနိုင်နှင့် သံသာမိုးသိမ့် တို့နှင့်အတူ ကျွန်မကမဟေသီ ဒရာမာဇာတ်လမ်းတွဲတွင် အဓိကအခန်းကဏ္ဍဖြင့် ပါဝင်ခဲ့သည်။
ဆူးပန်းခွေသွယ်ဘယက်နှင့်ပေရွက်လိပ်နားတောင်းဆင် ဇာတ်လမ်းတွဲတွင် ခန့်စည်သူနှင့် ခိုင်သင်းကြည်တို့နှင့်အတူ မျိုးသွင်ဇာတ်ကောင်အဖြစ် ပါဝင်ခဲ့သည်။
ထို့အပြင် ကျော်ဆုနှင့် မေမြင့်မိုရ် တို့နှင့်အတူ တစစ်တမက် ကိုယ်နှင့်သက်ကို ဇာတ်လမ်းတွဲတွင်ပါဝင်သရုပ်ဆောင်ခဲ့သည်။
မေမီကိုကိုနှင့်အတူ မဟူရာပုလဲ ဒရာမာဇာတ်လမ်းတွဲတွင် သက်ဦးမောင် ဇာတ်ကောင်အဖြစ် ပါဝင်သရုပ်ဆောင်ခဲ့သည်။
မင်းတော်ဝင်းနှင့် နန်းစုဦးတို့နှင့်အတူ Lightless Night နှင့် Brightest Day ဒရာမာဇာတ်လမ်းတွဲများတွင် ခွန်းဝင်းဇာတ်ကောင်အဖြစ် ပါဝင်သရုပ်ဆောင်ခဲ့သည်။
Blue Sea and Blue Sky ဒရာမာဇာတ်လမ်းတွဲတွင် ငြိမ်းဦး ဇာတ်ကောင်ဖြင့် မေမီကိုကိုနှင့် အင်ကြင်းထူး တို့နှင့်အတူ ပါဝင်သရုပ်ဆောင်ခဲ့သည်။
ထို့အပြင် ညီလင်းညို ဇာတ်ကောင်ဖြင့် မင်းဦးနှင့် ခင်ဝင့်ဝါ တို့နှင့်အတူ နင့် ဒရာမာဇာတ်လမ်းတွဲများတွင်လည်း ပါဝင်ခဲ့သည်။
ရုပ်ကူးခဲ့သောရုပ်ရှင်များ ရုပ်သံ ခုနှစ် ဇာတ်လမ်းအမည် မြန်မာအမည် မှတ်ချက် ၂၀၁၄ Forever Mandalay ထာဝရမန္တလေး MRTV-4 ၂၀၁၅ Winkabar San Eain ဝင်္ကပါစံအိမ် ၂၀၁၆ Better Tomorrow ပို၍လှသောမနက်ဖြန် ၂၀၁၇ Sone See Chin Moe Tain Myar ဆုံစည်းခြင်းမိုးတိမ်များ ၂၀၁၈ Pyar Yay Aine ပျားရည်အိုင် Yatha Mawkun Alinkar ရသမော်ကွန်းအလင်္ကာ ၂၀၁၉ I'm Mahaythi ကျွန်မကမဟေသီ ၂၀၂၀ Sue Pann Khwai Thwe Bayet Hnint Pay Ywat Leik Nahtaung Sin ဆူးပန်းခွေသွယ်ဘယက်နှင့်ပေရွက်လိပ်နားတောင်းဆင် Legends of Warriors တစစ်တမက်ကိုယ်နှင့်သက်ကို ၂၀၂၃ Mahuyar Pearl မဟူရာပုလဲ Lightless Night and Brightest Day အလင်းမဲ့ည အတောက်ပဆုံးနေ့ Mahar Blue Sky and Blue Sea ပင်လယ်ပြာပြာ မိုးပြာပြာ Fortune TV Nint နင့် CANAL + ၂၀၂၄ Yin Phwint Pya Chin Thi ရင်ဖွင့်ပြချင်သည် Mahar ၂၀၂၅ Atta Sue အတ္တဆူး M Entertainment Chanal The Loom လွန်း CANAL + ရုပ်ရှင် ထုတ်လုပ်နှစ်ဇာတ်ကားအမည် (မြန်မာ)၂၀၁၉Yoma Paw Kya Tae Myet Yayရိုးမပေါ်ကျတဲ့မျက်ရည်၂၀၂၀8 Seconds Silence ရုပ်ရှင် (Film) ထုတ်လုပ်နှစ်ဇာတ်ကားအမည် (မြန်မာ) ၂၀၁၄MhoneမှုံA Phyu Yaung Thet Tantအဖြူရောင်သက်တန့် ကိုးကား ပြင်ပလင့်ခ်များ Category:မြန်မာ အမျိုးသား ရုပ်ရှင်သရုပ်ဆောင်များ Category:ရခိုင် တိုင်းရင်းသားများ။
ဆူးပန်းခွေသွယ်ဘယက်နှင့်ပေရွက်လိပ်နားတောင်းဆင် သည် ၂၀၂၀ မြန်မာ ဒရာမာရုပ်သံဇာတ်လမ်းတွဲ ဖြစ်သည်။
MRTV-4 မှ တနင်္လာမှ သောကြာထိ ည ၇ နာရီတွင် ထုတ်လွှင့်ပြီး၊ ၄၃ ပိုင်း ရှိသည်။
ဇာတ်ကောင် အဓိက ခန့်စည်သူ၊ ကြာစွယ် အောင်ရေချမ်း၊ မျိုးသွင် ခိုင်သင်းကြည်၊ ပုံးရည် ထွန်းအိန္ဒြာဗို၊ မကြေးမြင် အရံ အေးအေးခိုင်၊ ကြာဥ မျိုးမျိုးခိုင်၊ လှဦးမယ် အေးသီတာ၊ မစိမ်း အောင်ခိုင်၊ ကိုဘအောင် ဝါဝါအောင်၊ မမြဝါ ဘုန်းဆက်သွင်၊ မြသောင်း ရွှေစင်ဝင့်ရှိန်၊ ရွှေရီ ဂရိတ်ချန်း၊ တိုင်းခင် ထက်မြတ်၊ ဘုန်းစိုး ကုဋေဘုန်းကျော်၊ ဩဘာ အိအိချွန်၊ ရွှေဥ ရွှေအိုး၊ ဘုန်းကြီး ကောင်းစံ၊ ကိုကြွက် ခင်စိုးပိုင်၊ ဒေါ်ကျေးကျုတ် ငှက်ပျောကြော်၊ သံချောင်း နေထွန်း၊ ဦးပန်းဆီ ကိုးကား ကဏ္ဍ:မြန်မာ ရုပ်သံဇာတ်လမ်းတွဲများ။
ခန့်စည်သူ(၁၁ ဇွန် - မွေး)သည် မြန်မာ သရုပ်ဆောင်ဖြစ်သည်။
ရုပ်ရှင်နှင့် ဗီဒီယိုဇာတ်ကားပေါင်းများစွာ ရိုက်ကူးခဲ့သည်။
Bumese Video Directory ယနေ့အချိန်ထိ တကိုယ်တည်းသမားဘဝဖြင့် မိဘကို ပြုစုသည်။
တကိုယ်တည်းသမားဖြစ်တဲ့အတွက် မိဘကို စောင့်ရှောက်နေတဲ့ ခန့်စည်သူ၂၀၂၁ခုနှစ် ဇွန်လတွင် မြန်မာနိုင်ငံရုပ်ရှင်အစည်းအရုံး ဥက္ကဋ္ဌအဖြစ် ​ဆောင်ရွက်​နေသူဖြစ်သည်။
ငယ်စဉ် အနုပညာလောက ၂၀၀၈ ခုနှစ်တွင် အများနှင့်မသက်ဆိုင်သောသူ ရုပ်ရှင်ဖြင့် အကယ်ဒမီရသည်။
“အမျှ အမျှ” ရုပ်ရှင်မှာ လူနည်းနည်းနဲ့ ရိုက်ခဲ့တာ အမှတ်တရပါပဲလို့ ခန့်စည်သူ ပြော မိသားစု ဖောင်ဒေးရှင်း ၂၀၂၀ တွင် ရန်ကုန်မြို့၊ သင်္ဃန်းကျွန်းမြို့နယ် ဓမ္မဝိဟာရ ပထမကျော်စာသင်တိုက်၏ သိမ်တော်အထပ်မြှင့်တင် ပြန်လည်ပြင်ဆင်ရန်ဟူ၍ မွေးနေ့အလှူအဖြစ် သိန်းတရာ မတည်ပေးခဲ့သည်။
ရပ်ကွက်အတွင်း မရှိဆင်းရဲနွမ်းပါး မိသားစု ၂၆၀ အတွက် ဆန်၊ ဆီ၊ ဆား၊ ပဲ၊ အာလူး၊ ကြက်သွန်၊ ဆပ်ပြာ၊ ကြာဆံ၊ ထမင်းထုပ်တို့ ထောက်ပံ့လှူဒါန်းသည်။
ကိုဗစ်ကာလအတွင်း အခက်အခဲ ဖြစ်နေသောနေရာများသို့ ခန့်စည်သူ ဦးဆောင်သည့် မေတ္တာသင်္ဂဟအဖွဲ့သည်လည်း လှူဒါန်းမှုများ ပြုသည်။
အကယ်ဒီမီ ခန့်စည်သူနဲ့ မေတ္တာသင်္ဂဟအဖွဲ့တို့ ဗဟိုအမျိုးသမီးဆေးရုံမှာ ယနေ့ သွားရောက် လှူဒါန်း | Padamyarfmအဖွဲ့ထူထောင်သည်မှာ ၂၀၂၀ တွင် ၁၀နှစ် သက်တမ်းရှိပြီ ဖြစ်သည်။
ပိုဆိုက်ဒန် (; ) သည် ဂရိဒဏ္ဍာရီ နှင့် ရှေးခေတ်ဂရိဘာသာရေးမှ အိုလံပတ်တောင်၏ နတ်ဘုရား (၁၂) ပါးတွင်ပါဝင်၍ ပင်လယ်ပြင်၊ မုန်တိုင်း၊ ငလျင် နှင့် မြင်း စသည်တို့ကို ကိုယ်စားပြုသော နတ်ဘုရားတစ်ပါးဖြစ်သည်။
Burkert 1985, pp. 136–139. ကိန်းဘရစ်ချ် အသံထွက်အဘိဓာန်တစ်ခုအရ 'ပိုဆိုက်ဒန်'၊ 'ပဆိုက်ဒန်'၊ 'ပေါ်ဆိုက်ဒန်' ဟူ၍ ထွက်ရှိသည်။
ဂရိဘာသာဖြင့် 'ပိုဆေးဒေါန်' ဟု အနီးစပ်ဆုံး အသံထွက်နိုင်သည်။
ဂရိကြေးခေတ် (အိုလံပတ်တောင်နတ်ကိုးကွယ်မှု မတိုင်ခင်) ပိုဆိုက်ဒန်ကို ပိုင်းလော့စ်မြို့နှင့် သီးဗာမြို့ တို့တွင် အဓိကနတ်ဘုရားအဖြစ် ကိုးကွယ်ခဲ့ကြသည်။
၎င်းသည် 'မြေငလျင်လှုပ်ခတ်သူ' ဟူ၍ ကိုးကွယ်ယုံကြည်မှုဆိုင်ရာ ဂုဏ်ပုဒ်တစ်ခုရှိသည်။
တသီးတခြားရှိသော အာကေးဒီးယားဒေသ၏ ဒဏ္ဍာရီများတွင် ဒစ်မီးတာ နှင့် ပါဆက်ဖန်နီတို့နှင့် ဆက်စပ်မှုရှိကာ မြင်းတစ်ကောင်အဖြစ်လည်း ကိုးကွယ်ကြ၏။
သို့ရာတွင် ၎င်းသည် မူလအစက ရေပြင် နတ်ဘုရား ဖြစ်ဟန်တူခဲ့၏။
Seneca quaest. Nat. VI 6 :Nilsson Vol I p.450 များသောအားဖြင့် မြင်းများကို ယဉ်ပါးစေသူ၊ မြင်းတို့၏ ဖခင်အဖြစ်လည်း သတ်မှတ်ယူဆကြသည်။
၎င်း၏ သုံးခွခက်ရင်း ထိုးစိုက်ခြင်းနှင့်အတူ ရေစမ်းများ ပေါ်လာစေခဲ့ရာ ထိုရေစမ်းသည် မြင်းဆိုသည့် စကားလုံးနှင့် (ဘာသာဗေဒအရ) ဆက်စပ်မှုရှိသည်။
Nilsson Vol I p.450 ပိုဆိုက်ဒန်၏ ရောမအမည်မှာ နက်ပကျွန်း (/နပ်တျူးန်/) ဖြစ်၏။
ဟဲလန်နစ်ခေတ် (Hellenic - ဟဲလင်နစ်စတစ်ခေတ် နှစ် ဟဲလားဒစ်ခေတ်ကြား) ရှိ မြို့တော်များ၊ ကိုလိုနီနယ်မြေများနှင့် သက်ဆိုင်သောသူဖြစ်၍ ပင်လယ်ပြင်ခရီးသွားများကို ကာကွယ်စောင့်ရှောက်သူဖြစ်သည်။
ဟိုးမား နှင့် ဟီးဆီးယဒ် တို့က ပိုဆိုက်ဒန်သည် ဖခင် ခရိုးနပ်စ် ရှုံးနိမ့်သွားသောအခါ ညီအကိုသုံးယောက်ကြား နယ်မြေခွဲဝေချထားမှုအရ ဇုစ်က ကောင်းကင်ပြင်၊ ဟေးဒီးစ်က မြေအောက်ကမ္ဘာနှင့် ပိုဆိုက်ဒန်က ပင်လယ်ပြင်ကို ရရှိ၍ ထိုသုံးဦးစလုံးမှာ မြေကမ္ဘာ၊ အိုလံပတ်တောင်တို့နှင့်လည်း သက်ဆိုင်ကြ၏။
Hesiod, Theogony 456. ဟိုးမား၏ အိလိယဒ်ကဗျာတွင် ထရိုဂျန်စစ်ပွဲ၌ ပိုဆိုက်ဒန်က ထရိုဂျန်သားများကို တိုက်ခိုက်သော ဂရိများဘက်က ထောက်ပံ့သည်။
ဩဒဆီကဗျာ၌ ထရွိုင်မြို့မှ အစ်သကာမြို့သို့အပြန်ခရီးစဉ်တွင် ဂရိသူရဲကောင်း အိုဒစ်ဆီးယပ်စ်သည် ပိုဆိုက်ဒန်၏ သားတစ်ဦးဖြစ်သော ဆိုက်ကလော့အနွယ်ဝင် ပေါ်လီးဖီးမက်စ်၏ မျက်လုံးဖောက်ထုတ်ခဲ့၍ ပိုဆိုက်ဒန်ကို အမျက်ထွက်စေခဲ့သည်။
အကျိုးဆက်အားဖြင့် ပိုဆိုက်ဒန်က မုန်တိုင်းခတ်၍ အပြစ်ပေးရာ သင်္ဘောနှင့် အပေါင်းအသင်းများ သေဆုံး၍ ခရီးစဉ်လည်း ဆယ်ရက်နောက်ကျခဲ့သည်။
ပိုဆိုက်ဒန်သည် ဟိုးမားဓမ္မတေးများ၏ ဖွဲ့နွဲ့ခံ အကြောင်းအရာလည်းဖြစ်ပေသည်။
ပလေးတိုး၏ Timaeus နှင့် Critias တို့တွင် ဒဏ္ဍာရီလာကျွန်းတစ်ခုဖြစ်သည့် အတ္တလန်းတစ်ကျွန်းသည် ပိုဆိုက်ဒန်၏ နယ်မြေဟု ဆိုထားသည်။
Timaeus 24e–25a, R. G. Bury translation (Loeb Classical Library). Also it has been interpreted that Plato or someone before him in the chain of the oral or written tradition of the report accidentally changed the very similar Greek words for "bigger than" ("meson") and "between" ("mezon") – အသီးနာသည် ပိုဆိုက်ဒန်နှင့် ပြိုင်ပွဲတစ်ခုအပြီး အေသင်မြို့၏ ကာကွယ်သူ နတ်ဘုရားမ ဖြစ်လာခဲ့ကာ ပိုဆိုက်ဒန်သည် အခရောပါလစ် (Acropolis) ခေါ် ခံတပ်မြို့တွင် ၎င်း၏ကိုယ်စားပုံစံ 'အစ်ရက်သီးယပ်စ်' (ဘုရင်) အနေဖြင့် ဆက်လက်တည်ရှိခဲ့သည်။
တိုက်ခိုက်မှုအပြီးတွင် ၎င်းက အေသင်မြို့သားများသည် ၎င်းအား မရွေးချယ်ခဲ့သည့်အတွက် အေသင်လွင်ပြင် (Attic Plain) ကို အကြီးအကျယ် ရေလွှမ်းစေခဲ့သည်။
Burkert 1983, pp. 149, 157. ကိုးကား ကဏ္ဍ:ဂရိနတ်ဘုရားများ။
ဒေါက်တာမင်းနွယ်စိုး(ခေါ်)ဦးထွန်းရီကို ၁၉၄၈ ခုနှစ်၊ မေလ(၂)ရက်နေ့တွင် မုဒုံမြို့နယ်၊ တော်ကူးကျေးရွာ၌ အဖ နိုင်ရွှေ၊ အမိ မိစောပုတို့မှ မွေးဖွားခဲ့သည်။
အထက်တန်းပညာကို မုဒုံမြို့ အထက(၁)တွင် ပညာသင်ယူခဲ့ပြီး ဆေးတက္ကသိုလ် (၁)နှင့် (၂)တွင် ဆေးပညာကို သင်ယူခဲ့သူဖြစ်ပြီး ဆေးပညာသည် ဆရာဝန်တစ်ဦးလည်းဖြစ်သည်။
ယင်းအပြင် ဆေးပညာဆိုင်ရာ အုပ်ချုပ်ရေးပညာကိုလည်း သင်ယူခဲ့သူဖြစ်သည်။
အစ္စရေးတွင် AIDS နှင့် ပတ်သက်ပြီး သင်ယူခဲ့သည်။
နိုင်ငံရေးဆိုင်ရာ၊ အုပ်ချုပ်ရေးဆိုင်ရာ ပညာရပ်များကို ကမ္ဘောဒီးယား၊ တူရကီ၊ ဆွီဒင်နိုင်ငံများ၌လည်းကောင်း၊ ရွေးကောက်ပွဲပညာ၊ ပါလီမန်စနစ်၊ လွှတ်တော်ပညာရပ်များကို ထိုင်းနှင့် ဖိလစ်ပိုင်နိုင်ငံတို့တွင်လည်းကောင်း သင်ယူခဲ့သည်။
အစိုးရဝန်ထမ်းအဖြစ် ပြည်သူ့ကျန်းမာရေးဌာနများတွင် အဆင့်ဆင့်သောတာဝန်များထမ်းဆောင်ခဲ့ပြီး ကယားပြည်နယ်ကျန်းမာရေးဌာန ဦးစီးမှူးအဖြစ်မှ အငြိမ်းစားယူခဲ့သည်။
မွန်အမျိုးသားအရေးကြိုးပမ်းမှုများ တက္ကသိုလ်ကျောင်းသားဘဝကတည်းက မွန်အမျိုးသားအရေးကို လှုပ်ရှားခဲ့သူဖြစ်ပြီး မွန်အမျိုးသားဝတ်စုံ စတင်ဖော်ထုတ်သော လုပ်ငန်းစဉ်များတွင် ထဲထဲဝင်ဝင်ဦးဆောင်ပါဝင်ခဲ့သူဖြစ်သလို နွေရာသီမွန်စာပေ သင်တန်းများ ဖြစ်ပေါ်ရေးအတွက်လည်း ကြိုးပမ်းခဲ့သူတစ်ဦးအနေဖြင့် ပါဝင်ခဲ့သူလည်းဖြစ်သည်။
ဒေါက်တာမင်းနွယ်စိုးသည် မွန်စာပေယဉ်ကျေးမှုကော်မတီ၊ တက္ကသိုလ်များရန်ကုန်၏ စည်းရုံးရေးတာဝန်ခံအဖြစ်လည်းကောင်း၊ တက္ကသိုလ်မဂ္ဂဇင်း ထုတ်ဝေရေး အတွင်းရေးမှူးအဖြစ်လည်းကောင်း၊ ၁၉၇၂-၇၃ ပြက္ခဒိန်ထုတ်ဝေရေး အတွင်းရေးမှူးအဖြစ်လည်းကောင်း၊ မွန်အမျိုးသားဝတ်စုံဖော်ထုတ်ရေး မုဒုံမြို့နယ်တာဝန်ခံအဖြစ်လည်းကောင်း၊ မော်လမြိုင်မြို့နယ်၊ ရန်ကုန်၊ ပဲခူးတို့အတွက် မွန်စာပေယဉ်ကျေးမှု ကော်မတီများပေါ်ပေါက်ရေးကို စည်းရုံးရေးမှူးအဖြစ်လည်းကောင်း၊ မော်လမြိုင်မြို့နယ် မွန်စာပေယဉ်ကျေးမှု ကော်မတီအတွင်းရေးမှူးအဖြစ်လည်းကောင်း၊ မွန်အမျိုးသားနေ့ကျင်းပရေး ကော်မတီ(မော်လမြိုင်)တွင် ဥက္ကဋ္ဌ၊ အတွင်းရေးမှူးအပြင် အဆင့်ဆင့်သော တာဝန်များကိုလည်း ထမ်းဆောင်ခဲ့သည့်အပြင် မွန်စာပေယဉ်ကျေးမှု ကော်မတီ (ဗဟို) အတွင်းရေးမှူးအဖြစ်လည်း တာဝန်ယူခဲ့သည်။
မွန်စာပေယဉ်ကျေးမှု နိုင်ငံရေးတွင် ပါဝင်ဆောင်ရွက်မှု ၂၀၁၀ အထွေထွေရွေးကောက်ပွဲကျင်းပမည့်ကိစ္စနှင့် ပတ်သက်ပြီး မွန်အမျိုးသားနိုင်ငံရေးပါတီတစ်ရပ် တရားဝင်နိုင်ငံရေးလမ်းကြောင်းတွင် ရှိသင့်သည်ဟူသော ယူဆချက်ဖြင့် ၂၀၀၉ ခုနှစ်တွင် မွန်ဒေသလုံးဆိုင်ရာ ဒီမိုကရေစီပါတီကို နိုင်ငံရေးလုပ်ဖော်ကိုင်ဖက်များနှင့် စတင်ထူထောင်ခဲ့ပြီး အထွေထွေအတွင်းရေးမှူးအဖြစ် တာဝန်ယူခဲ့သည်။
ကွဲပြားနေသော မွန်နိုင်ငံရေးပါတီများ ပြန်လည်စုပေါင်းဖွဲ့စည်းပြီး ပေါ်ထွက်လာသည့် မွန်ညီညွတ်ရေးပါတီတွင် အထွေထွေအတွင်းရေးမှူးအဖြစ် ကွယ်လွန်ချိန်အထိ တာဝန်ယူခဲ့သူလည်းဖြစ်သည်။
၂၀၁၀ အထွေထွေရွေးကောက်ပွဲတွင် မုဒုံမြို့နယ် မဲဆန္ဒနယ်အမှတ် (၂)မှ မွန်ပြည်နယ် လွှတ်တော် ကိုယ်စားလှယ်လောင်းအဖြစ် ဝင်ရောက်ယှဉ်ပြိုင်ခဲ့ပြီး အနိုင်ရရှိခဲ့ကာ ပြည်နယ်လွှတ်တော်ကိုယ်စားလှယ်အဖြစ်လည်းကောင်း၊ မွန်ပြည်နယ် အစိုးရအဖွဲ့ဝင် စီမံကိန်းနှင့် စီးပွားရေးဝန်ကြီးဌာန ဝန်ကြီးအဖြစ်လည်းကောင်း ၂၀၁၁ ခုနှစ်မှ ၂၀၁၆ ခုနှစ်အထိ တာဝန်ထမ်းဆောင်ခဲ့သည်။
ပြည်နယ်လွှတ်တော်ကိုယ်စားလှယ်အဖြစ်၊ ပြည်နယ်အစိုးရအဖွဲ့ဝင်ဝန်ကြီးအဖြစ် တာဝန်ထမ်းဆောင်စဉ်တွင် အစိုးရအဖွဲ့ဝင် မွန်တိုင်းရင်းသားရေးရာတာဝန်ခံအဖြစ်လည်းကောင်းတာဝန်ယူခဲ့ပြီး မွန်မှုသုတေသနစာတမ်း ဖတ်ပွဲများ၊ ပထမအကြိမ်ပြည်နယ်လွှတ်တော်နှင့် မော်လမြိုင်တက္ကသိုလ်တို့ ဦးဆောင်ကျင်းပသည့် သုဝဏ္ဏဘူမိစာတမ်းဖတ်ပွဲများကို ဦးဆောင်ကျင်းပခဲ့သလို အဆို၊ အက၊ အရေး၊ အတီးပြိုင်ပွဲများတွင် မွန်တိုင်းရင်းသား အဆို၊ အက၊ အရေး၊ အတီး၊ ပြိုင်ပွဲများ ကျင်းပခွင့်ရရေးအတွက် တာဝန်ယူ ကြီးကြပ်ခဲ့သူလည်းဖြစ်သည်။
အစိုးရကျောင်းများတွင် မွန်စာသင်ကြားခွင့်ရဖို့ လုပ်ဆောင်ခြင်း၊ မွန်ဆရာ ဆရာမများကို သင်ကြားရေးဆိုင်ရာ သင်တန်းပေးနိုင်ရန်အတွက်လည်းဆောင်ရွက်ခဲ့သည်။
အစိုးရအဖွဲ့ဝင်တာဝန်ရှိသူအဖြစ် နေ့စဉ်ထုတ် အစိုးရသတင်းစာများတွင် အပတ်စဉ် မွန်၊ ကရင်၊ ပအိုဝ်းတိုင်းရင်းသားဘာသာစကားများဖြင်ပါ ဖော်ပြထုတ်ဝေနိုင်ရန် ဦးဆောင်ကြိုးပမ်းခဲ့သူလည်းဖြစ်သည်။
ယင်းအပြင် အစိုးရတာဝန်ရှိသူအဖြစ် ပြည်နယ်တွင်းဖွံ့ဖြိုးရေးလုပ်ငန်းများဆောင်ရွက်နေသော အစုအဖွဲ့များ အတွက် ကောင်းမွန်စွာလုပ်ငန်းလည်ပတ်နိုင်ရေးအတွက် တာဝန်ယူကာ ပေါင်းစပ်ညှိနှိုင်းရေးကိုလည်း ဆောင်ရွက်ပေးခဲ့သူဖြစ်သည်။
ငြိမ်းချမ်းရေးလုပ်ငန်းစဉ်တွင် ပါဝင်ဆောင်ရွက်ချက် ဒေါက်တာမင်းနွယ်စိုးသည် ပြည်ထောင်စုငြိမ်းချမ်းရေးဆွေးနွေးမှုပူးတွဲကော်မတီ (UPDJC) အဖွဲ့ဝင်တစ်ဦးအဖြစ်လည်းကောင်း၊ မွန်ပြည်နယ်ပစ်ခတ်တိုက်ခိုက်မှုရပ်စဲရေးဆိုင်ရာပူးတွဲစောင့်ကြည့်ရေးကော်မတီ (JMC-S) တွင် အရပ်သားကိုယ်စားလှယ်တစ်ဦးအဖြစ် ပါဝင်ဆောင်ရွက်ခဲ့သလို ငြိမ်းဖောင်ဒေးရှင်း၏ မွန်ပြည်နယ်အကြံပေးအဖွဲ့ သဘာပတိအဖြစ်လည်း တာဝန်ယူခဲ့သူဖြစ်သည်။
သုတေသနဆောင်ရွက်ချက်များ ဒေါက်တာမင်းနွယ်စိုးသည် မွန်မှုသုတေသနစာတမ်းဖတ်ပွဲများကျင်းပခြင်း၊ သုဝဏ္ဏဘူမိမြို့ဟောင်းတူးဖော်ခြင်း၊ ပျူ-မွန်ပြဿနာစာတမ်းကို ရေးသားတင်သွင်းခြင်း၊ ဒြပ်မဲ့ယဉ်ကျေးမှုနှင့် ပဉ္စလိုင်စာအုပ်ကိုလည်း ရေးသားခဲ့သည့် အပြင် သောင်ရင်း၊ ဒေါန၊ မြဝတီ သုတေသနစာအုပ်၊ ပြောင်းလဲလာသော မွန်သတ်ပုံရေးထုံးသုတေသနစာအုပ်ကို ထုတ်ဝေခဲ့သည်။
ယင်းအပြင် သမိုင်းဆိုင်ရာ၊ နိုင်ငံရေးဆိုင်ရာ၊ စာပေယဉ်ကျေးမှုဆိုင်ရာ သုတေသနဆောင်းပါးများစွာကို ရေးသားခဲ့သည်။
မော်လမြိုင်မြို့ မြို့ပြအမွေအနှစ်သုတေသနလုပ်ငန်းစဉ်များမှာလည်း တက်ကြွစွာ ပါဝင်ခဲ့သည်။
ဘဒ္ဒြဒေဝီစာပေတိုက်ကို ထူထောင်ခဲ့ကာ စာအုပ်ပေါင်းများစွာကို ထုတ်ဝေခဲ့ကာ ထင်ရှားသောစာအုပ်များမှာ မင်းကျော်ဌေးတွဲဖက်ရေးသားသော ဟံသာဝတီမွန်မင်းတို့၏ ရာဇဘိသေကနှင့် အခြားဆောင်းပါးများစာအုပ်၊ ဒေါက်တာမင်းတင်မွန်ရေးသားသော မွန်၊ မြန်မာစာပေပေါင်းကူးစာအုပ်၊ အမျိုးသားစာပေဆုရရှိခဲ့သော နိုင်စံဝင်း၏ သုဝဏ္ဏဘူမိ သုတေသနစာအုပ်၊ ရာမညမိုးစွေရေးသားသော မွန်ဂီတနိဒါန်း (မွန်၊ မြန်မာ)စာအုပ်၊ စစ်ကဲဦးရွှေနော်ရေးသားသော မွန်ရာဇဝင်နှင့် စေတီတော်သမိုင်းပေါင်းချုပ်အပြင် ထွန်းဖောင်ဒေးရှင်းစာမူဆုရ ဒေါက်တာစောမြသက်အောင်ဘာသာပြန်သော မွန်ရာဇဝင်နှင့် စေတီတော်သမိုင်းပေါင်းချုပ်စာအုပ်များဖြစ်သည်။
ဒေါက်တာစောမြသက်အောင်ဘာသာပြန်သမိုင်းစာအုပ် ကွယ်လွန်ခြင်း ဒေါက်တာမင်းနွယ်စိုးသည် ၂၀၂၀ ပြည့်နှစ် စက်တင်ဘာလ ၁၄ ရက်နေ့ ညနေပိုင်းတွင် မုဒုံမြို့နယ်၊ ညောင်ကုန်းကျေးရွာ၌ ကွယ်လွန်ခဲ့သည်။
ကိုးကား ကဏ္ဍ:မြန်မာနိုင်ငံ ဝန်ကြီးများ ကဏ္ဍ:မွန်လူမျိုးများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ဆရာဝန်များ ကဏ္ဍ:၁၉၄၈ မွေးဖွားသူများ ကဏ္ဍ:၂၀၂၀ ကွယ်လွန်သူများ ကဏ္ဍ:မြန်မာ စာရေးဆရာများ။
တတိယဩဝါဒသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
တတိယဩဝါဒသုတ်၊ ကဿပသံယုတ်၊ သံဂါယနာအမေးအဖြေ – သုတ္တန္တပိဋက သံယုတ္တနိကာယ် (ပဋ္ဌမတွဲ) တတိယဩဝါဒသုတ် ချစ်သား ကဿပ …. သင်ချစ်သားသည် ရဟန်းတော်တို့ကို ဆုံးမပါလော့။
ချစ်သား ကဿပ …. သင်ချစ်သားသည် ရဟန်းတော်တို့အား တရားနှင့်ယှဉ်သော စကားကို ဟောကြားပါလော့။
ငါဘုရားသော်လည်းကောင်း သင်ချစ်သားသော်လည်းကောင်း ရဟန်းတော်တို့ကို ဆုံးမရာ၏။
ငါဘုရားသော်လည်းကောင်း သင်ချစ်သားသော်လည်းကောင်း ရဟန်းတော်တို့ကို တရားနှင့်ယှဉ်သောစကားကို ဟောကြားရာ၏။
(ဗုဒ္ဓ) ဘုန်းတော်ကြီးမြတ်တော်မူလှသော မြတ်စွာဘုရား ယခုအခါ ရဟန်းတို့သည် အဆိုရ အဆုံးမရ ခက်လှပါကုန်သည်။
အဆိုအဆုံးမ ခက်ခြင်းကို ပြုတတ်သည့် အကုသိုလ်တရားတို့နှင့် ပြည့်စုံကြပါပေကုန်သည်။
မရိုမသေ အဆုံးအမ ဩဝါဒကို ယူကြပါကုန်သည်။
အဆုံးအမဩဝါဒကိုပင် ပေးသော်လည်း မခံယူကြပါကုန်။
(အရှင်မဟာကဿပ) ချစ်သား ကဿပ …. အကြောင်းသော်ကား ရှေးအခါဝယ် မထေရ်သူမြတ်ဖြစ်ကြသော ရဟန်းတော်အရှင်သူမြတ်တို့သည် ကိုယ်တိုင်ကတောကျောင်းနေ၍ တောကျောင်းနေခြင်း၏ ကျေးဇူးစကားကိုလည်း ဟောကြားကြပေကုန်သည်။
ကိုယ်တိုင်က ဆွမ်းခံ၍ ဆွမ်းခံခြင်း၏ ကျေးဇူးစကားကိုလည်း ဟောကြားကြပေကုန်သည်။
ကိုယ်တိုင်က ပံ့သုကူသင်္ကန်းကိုဆောင်၍ ပံ့သုကူသင်္ကန်းဆောင်ရခြင်း၏ ကျေးဇူးစကားကိုလည်း ဟောကြားကြပေကုန်သည်။
ကိုယ်တိုင်က တိစီဝရိက် ဓုတင်ဆောင်၍ တိစီဝရိက်ဓုတင်ဆောင်ခြင်း၏ ကျေးဇူးစကားကိုလည်း ဟောကြားကြပေကုန်သည်။
ကိုယ်တိုင်ကပင်လျှင် အလိုနည်း၍ အလိုနည်းခြင်း၏ ကျေးဇူးစကားကိုလည်း ဟောကြားကြပေကုန်သည်။
ချစ်သား ကဿပ …. ရှေးဖြစ်သော မထေရ်သူမြတ်တို့သည် မိမိကိုယ်တိုင်က ရောင့်ရဲလွယ်၍ ရောင့်ရဲလွယ်ခြင်း၏ ကျေးဇူးစကားကိုလည်း ဟောကြားကြပေကုန်သည်။
မိမိကိုယ်တိုင်က အာရုံငါးပါးမှ ဆိတ်ငြိမ်ပြီးလျှင် အာရုံငါးပါးမှ ဆိတ်ငြိမ်ခြင်း၏ ကျေးဇူးစကားကိုလည်း ဟောကြားကြပေကုန်သည်။
မိမိတို့ကိုယ်၌က ရောနှောခြင်း မရှိကြပဲ မရောနှောခြင်း အသံသဂ္ဂတရား၏ ကျေးဇူးစကားကိုလည်း ဟောကြားကြပေကုန်သည်။
မိမိကိုယ်၌က သမ္မပ္ပဓာန် လုံ့လ ဝီရိယနှင့် ပြည့်စုံခြင်း၏ ကျေးဇူးစကားကိုလည်း ဟောကြားကြပေကုန်သည်။
ချစ်သား ကဿပ …. ရှေးဖြစ်သော မထေရ်သူမြတ်တို့သည် ဤဆိုအပ်ပြီးသောအတိုင်း အာရညကင်ဓုတင်၊ ပိဏ္ဍပါတ်ဓုတင်၊ ပံ့သုကူဓုတင်၊ တိစီဝရိက်ဓုတင်ဆောင်၍ ကိုယ်တိုင်က အလိုနည်း ကိုယ်တိုင်က ရောင့်ရဲလွယ် ကိုယ်တိုင်ကပင် ဆိတ်ငြိမ် ကိုယ်တိုင်ကပင် မရောနှော ကိုယ်တိုင်ကပင် လုံ့လအားထုတ်မှုရှိကြ၍ သူတပါးတို့အားလည်း လုံ့လအားထုတ်မှုရှိအောင် လုံ့လအားထုတ်မှုရှိခြင်း၏ ကျေးဇူးစကားကိုလည်း ဟောကြားကြပေကုန်သည်။
သို့ဟောကြားသော ရဟန်းတော်မထေရ်သူမြတ်ကို မထေရ်ကြီးဖြစ်သော ရဟန်းတော်အရှင်သူမြတ်တို့က ဧဟိ ဘိက္ခု – ကြွတော်မူပါဘုရား၊ ကောနာမာယံ ဘိက္ခု – အရှင်ဘုရားသည် မည်သို့ အမည်တော်ရှိပါသနည်း၊ ဘဒ္ဒ ကောဝ တာယံ ဘိက္ခု – အို အရှင်တို့ ဤအရှင်သူမြတ်ကား ကောင်းပါပေစွတကား၊ သိက္ခာ ကာမော ဝတာဟံ ဘိက္ခု – ဤအရှင်သူမြတ်သည် သိက္ခာသုံးပါးကို လိုလားတော်မူပါလေစွ၊ ဧဟိ ဘိက္ခု ဣဒံ အာသနံ နိသီဒါဟိ – ကြွတော်မူပါ အရှင်ဘုရား ဤနေရာထိုင်တော်မူပါဟူ၍ ခရီးဦးကြိုဆိုခြင်း နေရာပေးခြင်း ပင့်ဖိတ်ခြင်းအမှုကို ပြုကြသည်။
ဓုတင်ဆောင်ခြင်း အစရှိသည်ကို လိုက်နာကျင့်ကြံသောရဟန်းအား မထေရ်ကြီးတို့က နေရာထားခြင်း အခွင့်အရေးပေးခြင်းကို မြင်ရသော သီတင်းငယ်တို့သည် ဒိဋ္ဌာနုဂတိ မြင်သည်ကို အစဉ်လိုက်၍ ထိုသို့ ဓုတင်ဆောင်ခြင်း အလိုနည်းခြင်း အစရှိသော အမှုကို ပြုကြပေကုန်သည်။
ချစ်သား ကဿပ …. ယခုအခါမှာမူ မထေရ်ကြီး ဖြစ်ကြကုန်သော ရဟန်းတော်အရှင်သူမြတ်တို့သည် ကိုယ်တိုင်လည်း အာရညကင်ဓုတင် မဆောက်တည်ကြ၊ သူတပါးအားလည်း အာရညကင်ဓုတင်ဆောက်တည်ခြင်း၏ ကျေးဇူးစကားကို မပြောဆိုကြ။
ကိုယ်တိုင် ပိဏ္ဍပါတ်ဓုတင် ပံ့သုကူဓုတင် တိစီဝရိက်ဓုတင်ကို မဆောင်ကြ၊ သူတပါးအားလည်း ထိုဓုတင်ဆောက်တည်ခြင်း၏ ကျေးဇူးစကားကို မဟောကြ မပြောကြ။
မိမိတို့ကိုယ်တိုင်ကလည်း အလိုမနည်းကြ၊ အလိုနည်းခြင်း၏ ကျေးဇူးစကားကိုလည်း မဟောကြ မပြောကြ။
မိမိတို့ကိုယ်တိုင်က ရောင့်ရဲလွယ်မှု မရှိကြ၊ သူတပါးအားလည်း ရောင့်ရဲလွယ်ခြင်း၏ ကျေးဇူးစကားကို မဟောကြ မပြောကြ။
မိမိတို့ကိုယ်တိုင်က လူဒါယကာတို့နှင့် မရောနှောမှု မရှိကြဘဲ သောကောရောကော နေကြသဖြင့် မရောနှောခြင်း၏ ကျေးဇူးစကားကိုလည်း မဟောကြ မပြောကြ။
မိမိတို့ကိုယ်တိုင်က အာရုံငါးပါးမှ ဆိတ်ငြိမ်ခြင်း မရှိကြဘဲ အာရုံငါးပါးမှ ဆိတ်ငြိမ်ခြင်း၏ ကျေးဇူးစကားကိုလည်း မဟောကြ မပြောကြ။
မိမိကိုယ်တိုင်က သမ္မပ္ပဓာန် လုံ့လဝီရိယလေးပါးနှင့် မပြည့်စုံကြဘဲ သူတပါးတို့အားလည်း သမ္မပ္ပဓာန်လေးပါး လုံ့လဝီရိယ ပြည့်စုံခြင်း၏ ကျေးဇူးကို မဟောကြား မပြောကြားကြကုန်။
ချစ်သား ကဿပ …. ယခုအခါ များစွာသောမထေရ်သူမြတ်တို့က အကြင်သူသည် ထင်လည်းထင်ရှား၏။
ကျော်လည်း ကျော်ကြား၏။
အခြံအရံပရိသတ်လည်း များ၏။
ဆွမ်း သင်္ကန်း ကျောင်း ဆေး ပစ္စည်းလေးပါးတို့ကို ရလွယ်သော ဘုန်းရှင်ကံရှင်လည်း ဖြစ်ပေ၏။
ထိုသို့ဘုန်းကံကြီးမား ထင်ရှားသော ပုဂ္ဂိုလ်ကိုမှ မထေရ်ကြီးဖြစ်သော ပုဂ္ဂိုလ်တို့က ဧဟိ ဘိက္ခု – ကြွတော်မူပါ အရှင်ဘုရား၊ ကော နာမာယံ ဘိက္ခု – အရှင်ဘုရားအမည်တော်သသည် ဘယ်သို့ ခေါ်ပါသနည်း၊ ဘဒ္ဒကော ဝတာဟံ ဘိက္ခု – ဤရှင်သူမြတ်သည် ကောင်းလေစွ၊ သဗြဟ္မစာရိကာမော ဝတာယံ ဘိက္ခု – ဤအရှင်သူမြတ်သည် သီတင်းသုံးဖော်တို့၏ အကျိုးကို လိုလားပါပေစွ အစရှိသည်ဖြင့် မြှောက်ကာပင့်ကာ ပြောဆိုကြပေသည်။
ချစ်သား ကဿပ …. ထိုအခြင်းအရာကို မြင်ကြသော သီတင်းငယ်တို့သည် ရှေးဆိုအပ်ပြီးသည့်အတိုင်း အရညကင်ဓုတင်တို့ကို ဆောက်တည်ဖို့ရန် စိတ်မညွတ်ကြဘဲ ထင်ရှားဖို့ ကျော်ကြားဖို့ ပစ္စည်းလေးပါး လာဘ်လာဘများဖို့သာလျှင် ကျင့်ကြံကုန်ကြသည်။
(ဗုဒ္ဓ) ကိုးကား ကဏ္ဍ:ဗုဒ္ဓဘာသာ။
ဂုံမဏီရွာသစ်ရွာ သည် ပဲခူးတိုင်းဒေသကြီး၊ ပဲခူးမြို့နယ် ရှိ ရွာတစ်ရွာ ဖြစ်သည်။
အထက်ဝါးပေရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ပဲခူးမြို့နယ်၊ ဝါးမရမ်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၄၆၄ ဖြစ်သည်။
၂၀၁၄ သန်းခေါင်စာရင်းအရ ဝါးမရမ်းကျေးရွာအုပ်စုတွင် ကျား ၁၅၈၈ ဦး၊ မ ၁၄၆၃ ဦး၊ လူဦးရေ စုစုပေါင်း ၃၀၅၁ ဦးနေထိုင်သည်။
နွားတဲကုန်း သည် ပဲခူးတိုင်းဒေသကြီး၊ ပဲခူးမြို့နယ် ရှိ ရွာတစ်ရွာ ဖြစ်သည်။
ဝက်လာကွင်းရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ပဲခူးမြို့နယ်၊ လေးအိမ်စုကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၄၇၈ ဖြစ်သည်။
ဝါးမရမ်းရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ပဲခူးမြို့နယ်၊ ဝါးမရမ်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၄၅၈ ဖြစ်သည်။
အောက်ဝါးပေရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ပဲခူးမြို့နယ်၊ ဝါးမရမ်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၄၆၅ ဖြစ်သည်။
ချမ်းသာကွင်းအထက်ရွာ သည် ပဲခူးတိုင်းဒေသကြီး၊ ပဲခူးမြို့နယ် ရှိ ရွာတစ်ရွာ ဖြစ်သည်။
ချမ်းသာကွင်းအောက်ရွာ သည် ပဲခူးတိုင်းဒေသကြီး၊ ပဲခူးမြို့နယ် ရှိ ရွာတစ်ရွာ ဖြစ်သည်။
ဂွေ့တန်းရှည် သည် ပဲခူးတိုင်းဒေသကြီး၊ ပဲခူးမြို့နယ် ရှိ ရွာတစ်ရွာ ဖြစ်သည်။
ဝိပဿနာပြန့်ပွားခြင်း ဆိုသည်မှာ ၁၉၅၀ ခုနှစ်များကတည်းက ကမ္ဘာတစ်လွှား ရောက်ရှိပျံ့နှံ့ခဲ့သည့် မြန်မာနိုင်ငံရှိ ထေရဝါဒဗုဒ္ဓဘာသာ၏ ဝိပဿနာတရား ထွန်းကားပြန့်ပွားမှု ဖြစ်သည်။
ဝိပဿနာတရားအားထုတ်မှုသည် အနောက်နိုင်ငံရှိ လေ့လာသူများမှတစ်ဆင့် ၁၉၇၀ ခုနှစ်များတွင် ထင်ရှားလာခဲ့သည်။
မြန်မာနိုင်ငံတွင် ထွန်းကားသည့် ဝိပဿနာတရားသည် အနောက်နိုင်ငံများသို့ ၁၉ ရာစုတွင် ရောက်ရှိပြန့်ပွားခဲ့ပြီး အချို့ရဟန်းတော်များသည် ဗုဒ္ဓဘာသာ၏ တရားအားထုတ်လေ့ကျင့်မှုများကို ထိန်းသိမ်းစောင့်ရှောက်ရန် ကြိုးပမ်းလာကြသည်။
လယ်တီဆရာတော်၏ ရှင်းလင်းရေးသားချက်များသည် ဝိပဿနာတရားအားထုတ်သူများအကြားတွင် ထင်ရှားကျော်ကြားခဲ့သည်။
လယ်တီဆရာတော်သည် သမထအလေ့အကျင့်ကို သင်ကြားပေးခြင်း၊ သတိပဋ္ဌာန်တရားအားထုတ်မှုကို စွဲမြဲစေခြင်းနှင့် ဝိပဿနာတရားကို လက္ခဏာရေးသုံးပါးဖြင့် လေ့ကျင့်အားထုတ်ကာ သောတာပန်အရိယာတစ်ယောက်ဖြစ်လာစေရန် သင်ကြားပြသပေးထားသည်။
မဟာစည်ဆရာတော်က သတိပဋ္ဌာန်လေ့ကျင့်မှုအသစ်ကို စတင်ခဲ့ကာ ဝိပဿနာတရားသည် ၂၀ ရာစုတွင် ပိုမိုကာ ထင်ရှားလာခဲ့သည်။
အနောက်နိုင်ငံများမှ ဝိပဿနာတရားလေ့လာသူများသည် မဟာစည်ဆရာတော်၊ ဆရာကြီး ဦးဂိုအင်ကာနှင့် အခြားမြန်မာဆရာများထံမှ လေ့လာသင်ကြားလာကြပြီး လေ့လာသူများလည်း တိုးပွားလာခဲ့သည်။
အချို့မှာမူ ထိုင်းနိုင်ငံမှ ဗုဒ္ဓဘာသာဆရာများထံမှ လေ့လာခဲ့ကြသည်။
အမေရိကန်၏ ဝိပဿနာပြန့်ပွားမှုတွင် မျက်မှောက်ခေတ် အမေရိကန်ဗုဒ္ဓဘာသာဆရာများဖြစ်ကြသည့် ဂျိုးဆက်ဂိုးစတိန်း၊ တာရာဘရတ်၊ ဂေးဖရွန်ဒယ်၊ ရှာရွန်ဆာ့ဘတ်၊ ရုဒန်နီဆင်နှင့် ဂျက်ကွန်ဖီး စသည့် ဆရာများ ပါဝင်ကြသည်။
ဤအမေရိကန်ဆရာအများစုသည် ထိုင်းနိုင်ငံရှိ တရားအားထုတ်သည့်နည်း၊ မြန်မာနိုင်ငံရှိ တရားအားထုတ်သည့်နည်း၊ ဗုဒ္ဓဘာသာနှင့် ဗုဒ္ဓဘာသာမဟုတ်သည့် အတွေးအခေါ်နှင့် လေ့ကျင့်မှုများ စသည်တို့ကို ပေါင်းစပ်ကာ လေ့ကျင့်အားထုတ်ခဲ့ကြသည်။